ალექსანდრე (მთვარის კრატერი)

კრატერი ალექსანდრე () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა მაკედონიის მეფისა და გეოგრაფის ალექსანდრე დიდის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ფორმირება პრე-ნექტარული პერიოდით ივარაუდება.

სახელწოდება
კრატერის სახელწოდება მომდინარეობს, მისი ეპონიმის — ალექსანდრე მაკედონელის () მიხედვით. შესაბამისად, კრატერის ქართული სახელწოდებაა „ალექსანდრე“, ისევე, როგორც ეს 2009 წლის მთვარის ზედაპირის სახელწოდების რუსული ნომენკლატურული რიგის მიხედვითაა ().

 კრატერის აღწერა 
კრატერი მდებარეობს კავკასიონის მთებში, მოწმენდილობის ზღვის ჩრდილოეთით. კრატერის ჩრდილო-დასავლეთით მდებარეობს ლამეკის კრატერი, ჩრდილოეთით - ევდოქსის კრატერი, ხოლო სამხრეთ-დასავლეთით - კალიპუსის კრატერი. კრატერის აღმოსავლეთით მდებარეობს სიზმრების ტბა. კრატერის ცენტრის სელენოგრაფიული კოორდინატებია , დიამეტრი — 94.80 კმ, სიღრმე — 2.84 კმ.

თავისი არსებობის განმავლობაში კრატერი იმდენად განადგურდა, რომ ახლა ის უფრო მეტად მთებით გარშემორტყმულ დაბლობს წააგავს. კრატერის ზვინულის ნაშთები მდებარეობს მის ჩრდილო-დასავლეთ, დასავლეთ და სამხრეთ ნაწილებში, კრატერის აღმოსავლეთი ნაწილი ღიაა მიმდებარე ტერიტორიისთვის. ზვინულის შემორჩენილ მონაკვეთებს მართკუთხა ფორმა აქვს, ყველაზე მნიშვნელოვანი მწვერვალები ჩრდილო-დასავლეთ ნაწილშია. რგოლის ნაშთების უდიდესი სიმაღლე მიმდებარე ტერიტორიის ზემოთ 1.45 კმ-ია. კრატერის თასის დასავლეთ ნაწილში ფსკერი შედარებით ბრტყელია და უფრო დაბალი ალბედო აქვს, თასის აღმოსავლეთ ნაწილში კი მრავალი პატარა კრატერია და უფრო მაღალი ალბედო აქვს, რომელიც აღმოსავლეთისკენ თანდათან იზრდება. კრატერის თასში ბევრი პატარა ბორცვია. კრატერის მოცულობა 8770.09 კმ³-ია.

 სატელიტური კრატერები 
 370პქ|ცენტრი| ალექსანდრე  კოორდინატები დიამეტრი, კმA 4.0B 3.9C 4.2K 4.0

იხილეთ აგრეთვე
მთვარის კრატერების სია

რესურსები ინტერნეტში












სქოლიო

კატეგორია:მთვარის დარტყმითი კრატერები
კატეგორია:კვადრანტი LQ-05